जागरण संवाददाता, सरायकेला : उपायुक्त छवि रंजन के अनुरोध पर जिले के विभिन्न प्रतिष्ठानों, बुद्धिजीवियों, विभिन्न सरकारी विभागों के पदाधिकारी एवं प्रबुद्ध नागरिकों ने केरल के बाढ़ पीड़ितों के सहायतार्थ कुल 20,51,000 रुपये अंशदान किया। जिसे भारतीय रेड क्रॉस सोसाइटी जिला शाखा के माध्यम से प्रधानमंत्री राष्ट्रीय आपदा राहत कोष में भेजा गया। राशि के अतिरिक्त केरल बाढ़ पीड़ितों के लिए राहत सामग्री एकत्रित की गई जिसे सोमवार को जिला समाहरणालय से भेजा गया। उपायुक्त छवि रंजन ने हरी झंडी दिखा कर राहत सामग्री लेती वाहन को रवाना किया। इस मौके उप विकास आयुक्त सुरेश कुमार दुदानी, अपर उपायुक्त कुंज बिहारी पांडेय समेत जिला के कई अधिकारी उपस्थित थे।